CELEX: 62022CN0046
Language: bg
Date: 2022-01-20 00:00:00
Title: Дело C-46/22 P: Жалба, подадена на 20 януари 2022 г. от Liam Jenkinson срещу решението, постановено от Общия съд (втори разширен състав) на 10 ноември 2021 г. по дело T-602/15 RENV, Jenkinson/Съвет и др.

14.3.2022   
            
            
               BG
            
            
               Официален вестник на Европейския съюз
            
            
               C 119/30
            
         
      Жалба, подадена на 20 януари 2022 г. от Liam Jenkinson срещу решението, постановено от Общия съд (втори разширен състав) на 10 ноември 2021 г. по дело T-602/15 RENV, Jenkinson/Съвет и др.
      (Дело C-46/22 P)
      (2022/C 119/39)
      Език на производството: френски
      
         Страни
      
      
         Жалбоподател: Liam Jenkinson (представител: N. de Montigny, адвокат)
      
         Други страни в производството: Съвет на Европейския съюз, Европейска комисия, Европейската служба за външна дейност, Eulex Kosovo
      
         Искания на жалбоподателя
      
      
                  —
               
               
                  да се уважи жалбата и да се отмени обжалваното съдебно решение,
               
            
                  —
               
               
                  да се разгледа делото по същество и да се уважат исканията на жалбоподателя в първоинстанционното производство,
               
            
                  —
               
               
                  при условията на евентуалност, да се върне делото на Общия съд за ново разглеждане,
               
            
                  —
               
               
                  да се осъдят ответниците в производството по обжалване да заплатят всички съдебни разноски, направени в рамките на производството по обжалване, както и в рамките на всяко от предходните производства (T-602/15, C-43/17 P, T-602/15 RENV).
               
            
         Основания и основни доводи
      
      Първото основание за обжалване е изведено от неправилното тълкуване на предявените искания и основания, тъй като Общият съд е изключил от упражнявания от него контрол всички искания, основани на възражение за незаконосъобразност.
      Второто основание е изведено от стесняването на фактическите и правните твърдения на жалбоподателя, а оттам и на предмета на жалбата, тъй като Общият съд е анализирал само последната работа на жалбоподателя в мисията Eulex Kosovo.
      Трето основание е насочено срещу обжалваното съдебно решение, доколкото отхвърля първото искане, изтъкнато като главно.
      Четвъртото основание е изведено от неправилното прилагане на принципа на равно третиране на служителите на Съюза и от нарушение на член 336 ДФЕС, тъй като Общият съд е пренебрегнал намерението на европейския законодател да предложи минимални социални осигуровки на всички служители. Според жалбоподателя Общият съд е нарушил понятието за правова държава като е изключил изцяло извъндоговорната отговорност на ответниците.
      Петото основание е насочено срещу отхвърлянето, поради недопустимост, на третото искане, изтъкнато при условията на евентуалност в първоинстанционното производство. При всички положения Общият съд е трябвало да повдигне служебно някои абсолютни основания за отмяна и да разгледа делото по същество.